હોટેલમાં રહેવાનું થાય ત્યારે ચેક ઇન પછી રુમની કે રુમ સર્વિસીસમાં એવા એવા અનુભવ ભારતભરમાં થાય છે કે પ્રવાસની મજામાં કમી આવી જાય. આવું ન થાય અને અગવડ અને અસુવિધાની અકળામણ ન અનુભવવી પડે તેવા રુમ્સ એટલે વિસ્ટા રુમ્સ. બજેટ હોટેલ કે ફાઇવ સ્ટાર હોટેલ, વિસ્ટા રુમ્સ બૂક કર્યો છે તો સો ટકા સગવડ સુવિધાની ગેરંટી, મતલબ કે આ છે અંકિતાના બિઝનેસની સફળતા. વિસ્ટા રુમ્સ નામકરણની વાત પણ રસ પડે તેવી છે. અંકિતા અને તેમના બે બિઝનેસ પાર્ટનર અમિત દમાની અને પ્રણવ માહેશ્વરી પોતાના વેન્ચર માટે એક નાનકડાં બાળકનું નામ પાડવાનું હોય ને કેવી કેવી સર્ચ થાય, ચર્ચા થાય તેમ ઘણી શોધ કરી હતી. કંઇક અર્થસભર હોય અને નાવીન્ય પણ લાગે તેવું નામ જોઇતું હતું. વિસ્ટા એટલે કે એક પ્રકારનો વાસ્ટ વ્યૂ… આ નામ પોતાના કામકાજ સંદર્ભે એકદમ સૂટેબલ લાગ્યું અને વિસ્ટા રુમ્સ નામ લોક કર્યું હતું.